《赠沈尹北征 其二》
明代·霍与瑕

回首十七年，群居在京华。柳树曲湾湾，四围少人家。

春昼有啼莺，春宵闻乱蛙。春水满池塘，春风飘落花。

执手递行吟，点瑟更回琴。君倡流水调，吾亦续馀音。

倏忽各一天，蹉跎岁月深。愚陋少切磋，寥落至如今。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。